નવી દિલ્હી, 15 જાન્યુઆરી : દેશના પહેલાં મહિલા આઇપીએસ ઓફિસર કિરણ બેદી વિધિવત રીતે ભાજપમાં જોડાઇ ગયા છે. ભાજપના અધ્યક્ષ અમિત શાહે દિલ્હી ભાજપના કાર્યાલયમાં આ અંગેની જાહેરાત કરી હતી. ત્યાર બાદ તેમણે વિધિસર કિરણ બેદીને પાર્ટીમાં સામેલ કરાવ્યા હતા. કિરણ બેદીએ ઓનલાઇન સુવિધાનો ઉપયોગ કરીને પાર્ટીનું સભ્યપદ લીધું હતું. તેમણે એસએમએસ મોકલીને પણ ભાજપનું સભ્યપદ લીધું હતું. તેઓ ભાજપના રાષ્ટ્રીય અધ્યક્ષ અમિત શાહ અને નાણાપ્રધાન અરૂણ જેટલીની હાજરીમાં ભાજપમાં જોડાયા છે.